Starvsnevnd SSF hevur á fundi hin 28. oktober 2013 ásett fylgjandi kravtíðir til komandi Norðurlendsku JuniorMeistarstevnu og Meistarastevnu, sum verður í Svimjihøllini í Gundadali í Tórshavn hin 6. til 8. desember 2013, umframt til Evropeisku Meistarastevnuna á Stuttgeil sum verður í Herning í Danmark hin 12. til 15. desember 2013. Pál Joensen svam seg í morgun trygt í HM-finalu í 800 metra frísvimjing, tá ið hann í Palau Sant Jordi høllini í Barcelona svam teinin uppá 7: 50. 81. Tað var næstbesta tíð í triðseinasta riðli, og rakk til eitt samanlagt sættapláss á startlistanum til finaluna. Tað gongur uppá stás hjá føroysku svimjarunum í Barcelona, har heimsmeistarastevnan í svimjing í hesum døgum verður avgreidd. Birita Debes setti í morgun nýtt flott føroyskt met í 100 metra ryggsvimjing, við at svimja 1: 05. 64 har hennara met frá Danish Open í mars mánaða var 1: 06. 19, og harvið hava føroyingarnir til nú sett 2 føroysk met í 2 kappingum. Í morgin er tað so Pál Joensen sum skal royna seg, í innleiðandi 800 metra frísvimjing til at royna at koma í finalu mikukvøldið. Mikumorgun skal Bartal Hestoy royna seg í 200 blandað og Birita Debes í 50 rygg, og síðani hava tey frí hósdagin áðrenn Poula, Pál og Bartal aftur skulu royna seg eftir fylgjandi skrá: Um Pál klárar í finaluna í 1500 frí, leygardagin, so er hon sunnukvøldið 5. august. Til ber at fylgja við HM í svimjing á Eurosport, umframt øðrum rásum sum t. d. svenska SVT 2 og norska NRK 2. Hartil hevur altjóða svimjisambandið FINA nógv gott tilfar og leinki á www. fina. org, og HM í Barcelona sína egnu heimasíðu á www. bcn2013. com. Sí eisini www. svimjing. com og www. ssf. fo, ið skriva mest um føroyingarnar. Vegna Svimjisamband Føroya Rókur í Jákupsstovu Barcelona * * * * Ferðaliðið í Barcelona kann treffast á fylgjandi (sponskum) telefon-numrum: Kristian Martin Joensen, venjari: (0034) 685 054 150 Jon Hestoy, formaður í Svimjisambandi Føroya: (0034) 685 054 067 Rókur í Jákupsstovu, næstformaður og ferðaleiðari í Barcelona: (0034) 665 096 360 Heimsmeistarastevnan í svimjing byrjaði avbera gott fyri okkum føroyingar, tá ið Poula Øssursdóttir Mohr longu í fyrstu kapping setti stórt nýtt føroyskt met, við at svimja 100 metra firvaldasvimjing uppá 1: 04. 58. Hon átti sjálv føroyska metið, frá tá ið hon á Mare Nostrum stevnuni í Barcelona í juni mánaða svam teinin uppá 1: 05. 92. Áðrenn tað átti Birita Debes metið á 1: 04. 96 frá Danish Open stevnuni í mars mánaða, og áðrenn tað Shaila millum Garðarnar frá tá ið hon á HM í Rom í 2009 svam teinin uppá 1: 08. 17. (Poula og Birita á HM í Barcelona. Poula er til vinstru, Birita í T-shirt) Umboð fyri Svimjisamband Føroya eru samd um at hetta var best møguligi startur uppá luttøkuna hjá føroyingunum á heimsmeistarastevnuni í svimjing á langgeil, sum verður avgreidd í Palau Sant Jordi ítróttararenaini á Monjuïc í Barcelona í Spania. Kristian Martin Joensen sigur at hetta var tann sverara kappingin hjá Poulu, so nú burdi ligið væl fyri at roynt eftir føroyska metinum eisini í 50 firvald, næsta fríggjadag, sum er 28.94 hjá Astrið Foldarskarð frá Danish Open í mars mánaða. Skrá fyri føroysku luttøkuni á HM í Barcelona 2013 Um Pál klárar í finalu í sínum kappingum, so eru tær ávíkavist 800 metra frísvimjing finala mikukvøldið 31. juli og 1500 metra frísvimjing finala sunnukvøldið 4. august. Hópurin er sum heild væl fyri, so tað kundi so væl verið at okkurt gott úrslit kom afturat, hesa komandi vikuna. Til ber at fylgja við HM í svimjing á Eurosport, umframt øðrum rásum sum t. d. svenska SVT 2 og norska NRK 2. Eisini hevur altjóða svimjisambandið FINA sína egnu sjónvarpsrás á netinum, sum vísir samandráttir frá kappingunum, umframt at tey hava eina‘ live bloggu’ við øllum møguligum áhugaverdum tilfari frá HM í Barcelona. Hartil er‘ live timing’ sum vant á www. omegatiming. com, umframt at føroyskt tilfar verður lagt á www. ssf. fo og www. svimjing. com